แวะเวียนมาหัวหิน ผ่านร้านนี้อยู่สองวัน พักอยู่โรงแรมใกล้ๆร้านทั้ง2คืน  ร้านเด่นสะดุดตาด้วยบ้านสีขาว กลางคืนเปิดไฟสวยแต่เปิดถึงแค่ 21.00น.เลยได้ไปทานช่วงเช้าแทน 

วันที่ไปทาน เป็นเช้าที่มีเหตุการณ์ระเบิดหัวหินต่อจากกลางคืน เมืองถูกปิด แต่ร้าน wilaiwan ออกมาทางเขาะเกียบ อยู่เยื้องตลาดจั๊กจั่น cicada marketเลยยังเปิดได้ ลูกค้าปกติแน่นร้าน แต่วันที่ไปเงียบโล่งมาก มีที่จอดรถหน้าร้านแคบๆ จอดได้ไม่กี่คัน

ร้านเป็นบ้านสีขาว ตกแต่งสวยตั้งแต่ด้านนอก ในร้านขายเค้กและขนมหวานเมนูเยอะมาก สั่งทานแต่ขนมเพิ่งทานอาหารเช้าจากโรงแรมมาอิ่มสุดๆ เลือกขนมได้จากเมนูหรือไปเลือกจากตู้เค้กก็ได้ เพียบมาก ราคา 120++

- fresh orange chiffon...80 ????????
เค้กส้ม เนื้อเค้กค่อนข้างแห้งร่วน ซอสส้มที่ราดเค้กเหนียวเปรี้ยวหวาน รสชาดดี อร่อยพอใช้ ไม่ติดใจ เนื้อเค้กไม่แน่นร่วนๆไป

- Brownie cheese cake...125 ⭐⭐⭐⭐⭐
ชิ้นนี้แนะนำ บราวนี่เนื้อแน่นนุ่ม ชั้นชีสเค้กแน่นหนึบอร่อยมากที่ชั้นชีสและช็อคโกแลตทำได้เนื้อแน่นมาก  รสเข้มข้น  เสริฟมาสวยงาม รสไม่หวานมาก 

สรุป เป็นร้านเค้ก เด่นที่ร้านบรรยากาศดี ตกแต่งสวย  เมนูขนมเค๊ก ของหวานมีให้เลือกเยอะมากเต็มตู้ รสชาดดี ราคานักท่องเที่ยว 